On The Table สาขา Siam Center อยู่ชั้น 4 ติดกับร้านบ้านหญิง  เห็นมีดีลส่วนลดอยู่ใน etg เลยจองมาทานดูค่ะไม่ได้ทานนานแล้ว ได้ส่วนลดช่วงหัวค่ำ 30% ก็ดีกว่าไม่ได้เนอะ เมนุที่ร้านนี้มีค่อนข้างเยอะให้เลือก ทั้งคาวหวาน รอบนี้ลองทานของหวานด้วย ยังไม่เคยลองเลยสำหรับร้านนี้

Open 10.00-22.00 (Last Order21.30)
Tel 02-6581737
ค่าอาหารรวม Vat แล้ว แต่มีค่าบริการ Service10%

### รายการที่สั่ง ###

Water (25฿+)

Smoked Salmon Cream Cheese Pizza (360฿+) เคยทานเมนูนี้ที่สาขา Mega Bangna แล้วติดใจอร่อยชอบมาก แต่สาขานี้ทำไม่ค่อยกรอบเท่าไหร่ เครื่องรสชาติไม่เข้มข้นเหมือนที่เคยทาน ทานหลายชิ้นแอบมีเลี่ยน

Arabiki Bangers (140฿+) มันบดที่นี่อร่อยดี เนื้อเนียนใช้ได้ ไส้กรอกสีดูไม่น่าทานหน้าตาเหมือนจะไม่อร่อย แต่ผิดคาดอร่อยใช้ได้เลยทีเดียว เมนูนี้อร่อยสุดของมื้อนี้เลยค่ะ

Spaghetti Tomyum Seafood (270฿+) รสชาติหนักเข้มเกินไป ออกไปทานเค็มซะเยอะ ทานแล้วหิวน้ำมากมาย

Mixed Berrieds Chesse Waffle (220฿+) วาฟเฟิลหนานุ่ม มีไอศครีมคั่นกลาง มีผลไม้เบอร์รี่ มีซอสสตรอเบอรี่ราด และครัมเบิ้ลนิดหน่อย ทานแล้วก็ใช้ได้นะ